section_heading: <center>23px Velika nagrada Emilia Romagne</center>
paragraph_text: FIA je također objavila u kojim će zavojima kontrolirati granice staze, nakon kontroverznoga prvog vikenda sezone u kojem su vozači morali poštovati granice staze u četvrtom zavoju na stazi Sakhir. Vrijeme postignuto na bilo kojem slobodnom treningu, kvalifikacijama ili utrci u kojem je vozač napustio granice staze na izlazu iz zavoja broj 9 (Piratellla), 13 (Acque Minerali) i 15 (Variante Alta) bilo je obrisano, a smatralo se da je vozač napustio stazu ako bolid nijednim dijelom više nije u kontaktu sa stazom. Nakon trećega prekršaja u utrci, vozaču je trebala biti pokazana crno bijela zastava, a svako iduće kršenje trebalo je biti prijavljeno sucima. Riječ je bilo o ukupno tri prekršaja, a ne o tri prekršaja na svakom od tri zavoja.<ref>FIA objavila koje će zavoje kontrolirati u Imoli MAXF1 Objavljeno 15. travnja 2021. Pristupljeno 16. travnja 2021.